  София Хохрякова Майя Бывальцева 12-тӥ оштолэзе Удмуртиын коронавирус инфекцилы 2 сюрс 876 эскеронъёс ортчытӥзы, 58 муртлэсь висёнзэ шараязы. 21 адямиез эмъяськонниосы понӥзы. Со сярысь элькунысь тазалыкез утёнъя министерстволэн пресс-службаез ивортӥз. Та дыре доразы эмъяськись 3 сюрс 4 адямиез эмчиос чакласа возё. Эмъяськонниын кыллись 161 висисьёслэн тазалыксы шоро-куспо лыдъяське, 17 муртлэн – секыт, тямысэз со пӧлысь тыосты шокатӥсь аппарат борды итэмын. 156 адями йӧназ. 87 аресъем воргорон улонысь кошкиз. 13-тӥ оштолэзьлы Удмуртиын коронавирусэн черлан 164 сюрс 900 учыр лабораториосын зэматэмын. 159 сюрс 484 адями йӧназ, 3 сюрс 996 мурт улонысь кошкиз. 696 сюрс 307 мурт вакцинациез орчиз, со плысь 554 сюрс 81 адями кеыкетӥ компонентсэ но басьтӥз. 118 сюрс 805 улосчиосмы одӥг компонентъем «Спутник Лайт» вакцинаен прививка пуктӥзы. 140 сюрс 255 адями ревакцинациез ортчиз. Тодэ вайытом, 12-тӥ оштолэзе Удмуртие быдэ вуымтэослы вакцина вуиз.  Тегъёс: Тазалык висён коронавирус Ижкар Удмуртия  